PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

RAPORT

asupra Propunerii legislative privind modificarea şi completarea 

Legii nr. 422/2002 privind protejarea monumentelor istorice

Propunerea legislativă privind modificarea şi completarea Legii nr. 422/2002 privind protejarea monumentelor istorice (Pl 175/2003) a fost transmisă Comisiei pentru cultură, arte, mijloace de informare în masă cu adresa nr. 175/17.03.2003, Comisia pentru cultură, arte, mijloace de informare în masă fiind sesizată în fond. Propunerea legislativă  a fost trimisă, spre avizare, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi. Până la data încheierii raportului, Comisia a primit numai avizul din partea Comisiei pentru administraţie publică, amenajarea teritoriului şi echilibru ecologic, care a fost favorabil, în forma prezentată. În redactarea raportului, Comisia a ţinut cont şi de avizul emis de Consiliul Legislativ. 

.
Propunerea legislativă face parte din categoria legilor organice, potrivit prevederilor art. 72 alin. (3) din Constituţia României.

Propunerea legislativă a fost dezbătută în şedinţele Comisiei din zilele de 9 şi 23 aprilie, respectiv, 14, 15, 20, 21 şi 27 mai 2003. 

În conformitate cu prevederile art. 52 din Regulamentul Camerei Deputaţilor, la dezbaterea Propunerii legislative a participat d-nul deputat Vekov Károly János, în calitate de iniţiator. 


La lucrările Comisiei, în ziua votului final, au fost prezenţi 17 deputaţi, din totalul de 19 membri ai Comisiei.


Raportul Comisiei a fost adoptat cu unanimitatea voturilor celor prezenţi în sală în momentul votării (12 voturi pentru).


În urma dezbaterii, Comisia pentru cultură, arte, mijloace de informare în masă propune aprobarea Propunerii legislative privind modificarea şi completarea Legii nr. 422/2002 privind protejarea monumentelor istorice, cu amendamentele anexate.

I.  A M E N D A M E N T E   A D M I S E

la Propunerea legislativă pentru modificarea şi completarea Legii nr. 422/2002 privind protejarea monumentelor istorice
Nr.

crt.
Text iniţial
Textul propus 

(autorul amendamentului)
Motivarea amendamentelor propuse

0
1
2
3

1. 
Titlul Legii

Lege privind modificarea şi completarea Legii nr. 422/2002 privind protejarea monumentelor istorice
Titlul legii se modifică şi va avea următorul cuprins:

Lege privind modificarea şi completarea Legii nr. 422/2001 privind protejarea monumentelor istorice

(Amendament propus de Comisie)
Pentru corectarea unei evidente erori materiale.

2. 
1. Articolul 8 se completează cu două noi alineate, având următorul cuprins:

„(5) În zonele de protecţie ale monumentelor istorice care sunt lăcaşuri religioase aflate în cult este interzisă desfăşurarea, în aer liber sau în incinte parţial acoperite, a unor manifestări de genul spectacolelor, târgurilor sau parcurilor de distracţii care, prin poluarea sonoră sau vizuală pe care o produc, pot impieta asupra desfăşurării serviciului religios.

(6) Organizatorii unor manifestări de genul celor precizate la alin. (5) pot obţine aprobarea, de la autoritatea locală îndreptăţită, a desfăşurării lor, în perioade de timp şi în condiţii tehnice care să nu impieteze asupra desfăşurării serviciului religios, cu condiţia prezentării unui acord din partea autorităţii religioase care administrează lăcaşul religios aflat în cult.“
Punctul 1 din articolul unic se modifică şi va avea următorul cuprins:

1. La articolul 8, după alineatul (4), se introduc două noi alineate, alin. (5) şi (6), cu următorul cuprins:

„(5) În zonele de protecţie ale monumentelor istorice care sunt lăcaşuri de cult este interzisă desfăşurarea, în aer liber, în perioada în care în ele se desfăşoară serviciu religios, a unor manifestări care, prin poluarea sonoră sau vizuală pe care o produc, pot impieta asupra desfăşurării serviciului religios.

(6) Prin excepţie, se pot organiza manifestări de genul celor prevăzute la alin. (5) cu acordul autorităţii religioase care administrează lăcaşul, în condiţii tehnice care să nu impieteze asupra desfăşurării serviciului religios.“
(Amendament propus de d-nul deputat Márton Árpád Francisc)
Din motive de tehnică legislativă.

Pentru o formulare mai clară şi care să nu poată fi interpretată abuziv.

Pentru a asigura libera desfăşurare a acelor manifestări care nu impietează asupra desfăşurării serviciului religios.

3. 
______________________
Se introduce un nou punct, 11, care va avea următorul cuprins:

11. La articolul 51, după alineatul (3), se introduce un nou alineat, alin. (4), cu următorul cuprins:

„(4) Din veniturile realizate din vânzarea de bilete şi din taxe de închiriere a terenului, ca urmare a organizării unor manifestări de genul spectacolelor, târgurilor sau parcurilor de distracţii, un procent de 1% se virează către proprietarul sau titularul dreptului de administrare, după caz, al monumentului istoric în a cărui zonă de protecţie se organizează manifestarea; sumele astfel obţinute vor fi utilizate, exclusiv, pentru finanţarea lucrărilor de protejare a monumentului istoric în cauză.“ 
(Amendament propus de d-nul deputat Márton Árpád Francisc) 
Pentru a introduce o noua sursă de finanţare pentru lucrările de protejare a monumentelor istorice, de pe urma cărora beneficiază, în mod direct, organizatorii manifestărilor prevăzute în text.

4. 
2. Alineatul (3) al articolului 52 se completează cu o nouă literă, având următorul cuprins:

„f) biletele de intrare la manifestările organizate în condiţiile precizate la art. 8 alin. (6).“
Punctul 2 din articolul unic se elimină.

(Amendament propus de d-nul deputat Márton Árpád Francisc) 
Reglementările actuale privind timbrul monumentelor istorice sunt suficiente.

5. 
3. Alineatul (1) al articolului 56 se completează cu o literă nouă, având următorul cuprins:

„e) organizarea manifestărilor precizate la art. 8 alin. (5), în lipsa acordului autorităţii religioase competente.“
Punctul 3 din articolul unic se modifică şi va avea următorul cuprins:

3. La alineatul (1) al articolului 56, după litera d), se introduce o literă nouă, lit. e), cu următorul cuprins:

„e) organizarea manifestărilor prevăzute la art. 8 alin. (5) şi (6), în lipsa acordului autorităţii religioase competente.“
(Amendament propus de d-nul deputat Márton Árpád Francisc)
Din motive de tehnică legislativă.

II.  A M E N D A M E N T E   R E S P I N S E

În cursul dezbaterilor, Comisia a respins următoarele amendamente:

Nr.

crt.
Articolul

(textul iniţial)
Amendamentul respins (autorul)


Motivarea respingerii

0
1
2
3

1. 
1. Articolul 8 se completează cu două noi alineate, având următorul cuprins:

„(5) În zonele de protecţie ale monumentelor istorice care sunt lăcaşuri religioase aflate în cult este interzisă desfăşurarea, în aer liber sau în incinte parţial acoperite, a unor manifestări de genul spectacolelor, târgurilor sau parcurilor de distracţii care, prin poluarea sonoră sau vizuală pe care o produc, pot impieta asupra desfăşurării serviciului religios.

(6) Organizatorii unor manifestări de genul celor precizate la alin. (5) pot obţine aprobarea, de la autoritatea locală îndreptăţită, a desfăşurării lor, în perioade de timp şi în condiţii tehnice acre să nu impieteze asupra desfăşurării serviciului religios, cu condiţia prezentării unui acord din partea autorităţii religioase care administrează lăcaşul religios aflat în cult.“
Pct. 1 se elimină

(Amendament propus de d-nul deputat Damian Brudaşca)
Motivarea amendamentului:

Formularea este ambiguă, neclară, incorectă gramatical; conferă cultelor religioase4 competenţe pe linie administrativă, ce revin, de drept, exclusiv autorităţilor locale; asemenea manifestări cultural-artistice, sportive, expoziţionale, târguri etc. se organizează în toată lumea în locuri publice, indiferent de existenţa în vecinătate a unor lăcaşuri de cult; aplicarea unor asemenea prevederi ar conduce la interzicerea organizării şi desfăşurării de manifestări româneşti în locuri publice din municipiile şi oraşele ardelene, fapt ce ar fi în sprijinul politicii separaţioniste şi de apartheid, promovată de cercurile revizioniste, şovine şi iredentiste; creează raporturi nefireşti, de subordonare a autorităţilor publice locale faţă de reprezentanţii cultelor, care ar avea ultimul cuvânt în eliberarea unor autorizaţii pentru astfel de activităţi, fapt ce contravine principiului constituţional al separaţiilor puterilor în stat şi legilor în vigoare ce stabilesc competenţele şi atribuţiile cultelor religioase; aplicarea unor asemenea prevederi ar reprezenta o gravă atingere a dreptului la libera asociere şi la organizarea de manifestări publice de orice fel; punctul de vedere al autorului nu beneficiază de avizul cultelor religioase ale majorităţii româneşti.

Motivaţia respingerii:

Prin forma adoptată de Comisie, s-a îndepărtat orice posibilitate de exercitarea a vreunui abuz în aplicarea prevederilor legii. Acuzele de „separatism“ etc. şi cele de încălcare a dreptului la liberă asociere nu se justifică. Obţinerea unor asemenea acorduri, în cazul manifestărilor desfăşurate în zona de protecţie a monumentelor istorice care sunt lăcaşuri religioase este practică obişnuită în ţările Uniunii Europene.  

2. 
2. Alineatul (3) al articolului 52 se completează cu o nouă literă, având următorul cuprins:

„f) biletele de intrare la manifestările organizate în condiţiile precizate la art. 8 alin. (6).“
Pct. 2 se elimină

(Amendament propus de d-nul deputat Damian Brudaşca)
Motivarea amendamentului

Prin eliminarea alin. (5) şi (6) ale art. 8, prevederea respectivă rămâne fără obiect.
Motivaţia respingerii:

Alin. (5) şi (6) ale art. 8 nu au fost eliminate.

